Ditt navn

Din adresse

Mottakers navn

Mottakers adresse Sted, dato

**Formkrav ved oppsigelse av abonnement**

Dere har avvist min oppsigelse da dere hevder at den ikke er fremsatt i henhold til deres avtalevilkår. [Videre har dere fornyet mitt abonnement og

jeg har mottatt en faktura datert / mitt kort har blitt belastet av deres selskap den ../../…. for kr.]

Etter norsk lovgivning er det et krav om at forbrukeren skal kunne si opp på en enkel måte. Som et utgangspunkt, skal det være like enkelt å melde seg ut som det var å melde seg inn i avtalen. Kravet om enkelhet fremkommer for eksempel i digitalytelsesloven § 33 tredje ledd, hvor det står:

"Forbrukeren kan si opp avtalen med det kommunikasjonsmiddelet som ble brukt til å inngå avtalen. Forbrukeren kan også si opp avtalen med et annet passende kommunikasjonsmiddel som leverandøren benytter ellers i sin virksomhet. Forbrukeren skal kunne si opp avtalen på en enkel måte."

Videre kan det vises til markedsføringslovens §22 og direktivet om urimelige avtalevilkår i forbrukerkontrakter art.3, som også forbyr bruk av vanskelige og urimelige formkrav for oppsigelse. Dette fordi disse formkravene vanskeliggjør en oppsigelse og skaper en urimelig ubalanse mellom forbrukeren og næringsdrivende.

Jeg ber på dette grunnlag at dere sletter mitt abonnement og krediterer fakturaen / refunderer trukket beløp snarest mulig og senest innen ../../…..

Eventuelle fakturaer, purringer fra dere vil bli avvist. Dersom det allikevel blir sendt krav til meg, er dette et urettmessig, og følgelig omstridt krav. Omstridte krav skal ikke drives inn via inkasso. Det er brudd på inkassolovens §8.

Dersom saken ikke avsluttes, vil saken sendes til ECC-nettverket for behandling. Brudd på markedsføringsloven vil rapporteres til Forbrukertilsynet for gjennomgang av selskapets markedsføring og avtalevilkår.

Deres skriftlige tilbakemelding sendes til meg, senest innen 14 dager fra dags dato.

Vennlig hilsen